- Hindi News
- National
- वाडाभाडवी पंचायत को ओडीएफ घोषित करने के लिए ब्लॉक स्तरीय टीम ने निरीक्षण किया
वाडाभाडवी पंचायत को ओडीएफ घोषित करने के लिए ब्लॉक स्तरीय टीम ने निरीक्षण किया
पंचायतसमिति भीनमाल के अधीनस्थ वाडाभाडवी ग्राम पंचायत को शत प्रतिशत खुले में शौच से मुक्त घोषित करने के लिए बुधवार को ब्लॉक स्तरीय टीम ने डोर-टू-डोर संपर्क कर अभियान के तहत निर्मित शौचालयों का भौतिक सत्यापन किया। सरपंच संगीता कंवर ने बताया कि प्रधानमंत्री नरेंद्र मोदी की ओर से प्रारंभ स्वच्छ भारत मिशन को सफल बनाने के लिए ग्राम पंचायत के अधीनस्थ कुल ६२१ घरों में शौचालय निर्माण का कार्य पूर्ण होने के बाद बुधवार सवेरे करीब बजे पंचायत प्रसार अधिकारी बाबूलाल सुथार, जेटीए रमेश शर्मा, ग्राम सेवक पूनमाराम विश्नोई, पशु चिकित्सक भोमाराम चौधरी, फागोतरा सरपंच हरचंदराम देवासी, कनिष्ठ लिपिक रेवाराम देवासी, ग्राम सेवक बाबूलाल और प्रेरक मेघाराम मसराराम की टीम ने डोर-टू-डोर संपर्क कर शौचालय निर्माण का भौतिक सत्यापन किया। इस दौरान टीम के सदस्यों ने नारी शक्ति के सम्मान आमजन को रोगों से मुक्ति दिलाने के लिए स्वच्छ भारत मिशन के उद्देश्यों से अवगत करवाया।
भीनमाल. निकटवर्तीवाड़ाभाडवी में स्वच्छ भारत मिशन के तहत निर्मित शौचालयों की जांच करता निरीक्षण दल।
tgl_Latn sot_Latn hin_Deva hin_Deva hin_Deva hin_Deva